open-index/open-wikipedia-markdown huggingface dataset:
עונת 2002/2003 ביורוליג

**עונת 2002/2003 ביורוליג** הייתה העונה ה-46 של תחרות אירופית לקבוצות כדורסל והשלישית שאורגנה על ידי יורוליג בסקטבול.

המשחק הראשון התקיים ב-10 באוקטובר 2002 ותחרות הסתיימה ב-11 במאי 2003. בתחרות השתתפו 24 קבוצות.

העונה הסתיימה בניצחון של ברצלונה, זה היה הניצחון הראשון בתולדות המועדון.

## מתכונת התחרות

17 קבוצות היו בעלי רישיון קבוע בתוקף להשתתפות בתחרות. זאת ללא קשר לתוצאות הקבוצות בליגה הבייתית:
* טורקיה - (2) אולקר, אנאדולו אפס
* איטליה - (2) פורטיטודו בולוניה, בנטון טרוויזו
* ספרד - (2) ברצלונה, ריאל מדריד 
* יוון - (2)  פנאתינאיקוס, אולימפיאקוס
* צרפת - (2)  פו אורטז, אסוול ליון-וילרבאן
* קרואטיה - ציבונה זאגרב 
* גרמניה - אלבה ברלין 
* סרביה ומונטנגרו - בודוצ'נוסט פודגוריצה 
* רוסיה - צסק"א מוסקבה
* ישראל - מכבי תל אביב
* ליטא - ז'לגיריס קובנה
* סלובניה - אולימפיה ליובליאנה

לקבוצות אלו התווספו 7 קבוצות ממספר מדינות.

24 קבוצות החלו בעונה הסדירה כאשר המשחקים נערכו ב-3 בתים. בשלב הבא, 16 קבוצות התחרו ב-4 בתים. מנצח של כל בית קודם למשחקי פיינל פור שנערכו בפלאו סן ז'ורדי, ברצלונה.

## שלבי הגמר
### בית ד'

### בית ה'

### בית ו'

### בית ז'

### פיינל פור

### משחק הגמר

## כדורסלנים מצטיינים
* שחקן מצטיין של העונה - ג'וזף בלייר (ארצות הברית) מאולקר
* מלך הסלים - מילוש וויאניץ' (סרביה ומונטנגרו) מפרטיזן בלגרד
* MVP של פיינל פור - דיאן בודירוגה (סרביה ומונטנגרו) מברצלונה 
* מלך הסלים של שלב הגמר -דיאן בודירוגה (סרביה ומונטנגרו) מברצלונה
* נבחרת של שלב הגמר:
** טיוס אדני (ארצות הברית) מבנטון טרוויזו
** אלפנסו פורד (ארצות הברית) ממנס סאנה סיינה
** דיאן בודירוגה (סרביה ומונטנגרו) מברצלונה 
** חורחה גרבאחוסה (ספרד) מבנטון טרוויזו
** ויקטור אלכסנדר (ארצות הברית), צסק"א מוסקבה

## ישראל בתחרות
* מכבי תל אביב השתתפה במשחקי ה-16, סיימה את הבית במקום השלישי ולא קודמה לפיינל פור.

## קישורים חיצוניים
* מקבלי פרסים
* פירוט התוצאות באתר הליגה
* פירוט תוצאות באתר יורובסקט
* תיאור מפורט של העונה

קטגוריה:עונות בגביע אירופה לאלופות בכדורסל
קטגוריה:תחרויות כדורסל ב-2002
קטגוריה:תחרויות כדורסל ב-2003
ארטמיים

**ארטמיים** (שם מדעי: Artamidae) היא משפחה של ציפורי שיר החיות באוסטרליה, בגינאה החדשה ובדרום-מזרח אסיה.
## מאפיינים
בני משפחה זו הם עופות שאורכם מ-19 ס"מ עד 50 ס"מ אצל המין הגדול ביותר, *Strepera versicolor*. הם דומים לעורבים, נוצותיהם בגוונים של שחור ואפור ומקורם בהיר וארוך. 

מספר מינים במשפחה זו נוהגים לעוף, להתקבץ ובעיקר לישון יחד על אותם עצים. עם זאת, מינים אחרים כמו העקעק האוסטרלי (*Gymnorhina tibicen*), הם טריטוריאליים ותוקפניים, ועלולים לתקוף אפילו אנשים.

כמו העורביים, מינים אלה הם אוכלי כל מצוף וזרעים אצל מינים קטנים רבים ועד לתולעים, פגרים, חרקים וחולייתנים קטנים אצל המינים הגדולים והבינוניים.

## מיון
במשפחה זו ישנם 23 מינים:
*משפחה ארטמיים (Artamidae)
**תת-משפחה *Peltopsinae*
***סוג *Peltops*
**תת-משפחה *Cracticinae*
***סוג ומין יחיד *Melloria quoyi*
***סוג ומין יחיד עקעק אוסטרלי (*Gymnorhina tibicen*)
***סוג *Cracticus*
***סוג עורבני הפעמון (*Strepera*)
**תת-משפחה *Artaminae*
***סוג *Artamus*

## גלריה

קובץ:Australian Magpie RWD.jpg|עקעק אוסטרלי 
קובץ:Strepera graculina, Pied Currawong, Sydney.jpg
קובץ:Piedbutcherbirdgibsondesert.jpg
קובץ:Cracticus torquatus -Brisbane -garden fence-8.jpg


## קישורים חיצוניים

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
מיקי לוין

ממוזער|מיקי לוין, בעלת טור ופודקאסט במעריב, פאנליסטית ב־I24NEWS
**מִיקִי לוִין** (נולדה ב-7 בינואר 1977) היא עיתונאית ושדרנית רדיו ישראלית, בעלת פודקאסט ופאנליסטית התפרסמה לראשונה בעקבות השתתפותה בעונה הראשונה של תוכנית המציאות "האח הגדול".

## ביוגרפיה
לוין נולדה בגבעתיים. היא בוגרת האוניברסיטה הפתוחה בתקשורת וניהול וכן הוכשרה כמאמנת NLP. עסקה בשיווק ומכירות.

בספטמבר 2008 השתתפה בעונה הראשונה של תוכנית המציאות "האח הגדול".

בשנת 2008 הגישה בלוג קבוע באתר mako. בדצמבר 2008 החלה את דרכה בעיתון "מעריב" ובאתר nrg הגישה מדור בידור במגזין היומי שנקרא "מלכת הביצה", מדור יומי באתר nrg, כתבות וידאו, טורי ביקורת טלוויזיה, וכתבות מגזין וראיונות. במקביל, השתתפה בפינה קבועה בתוכנית הבוקר של דנה רון "הבוקר של דנה" ובתוכניות טלוויזיה אחרות.

ב-2014 החלה לשמש כתבת העיתון "סופהשבוע" ובמגזין מעריב.
ב-2015 לקחה חלק בקמפיין ההלבשה התחתונה "את לבני נשים", שנועד להעלאת המודעות לסרטן השד.

ב-2016 החלה להגיש תוכנית רדיו שבועית עם שי חי ברדיו ללא הפסקה 103 FM. בשנת 2020 החלה להגיש את תוכנית הרדיו FOLLOW U של מעריב ו-103 FM. היא כתבת במגזין הבידור "TMI", ובעלת טור קבוע במעריב מבית מעריב אונליין.

בשנת 2022 החלה להגיש פודקאסט, בשיתוף פעולה עם מעריב. היא אירחה בו עיתונאים ופוליטיקאים, כדוגמת יאיר לפיד, אביגדור ליברמן, ברק סרי, רונן צור ויועז הנדל.

בשנת 2025 החלה לשמש כפאנליסטית בתוכנית הטלוויזיה "הישראלים" ב-I24NEWS בהגשת אורי קוואל לצד הפאנליסטים אורן חזן, יריב אופנהיימר ואלי אוחנה.

במהלך ראיון "מפגש קצוות" במהדורת שישי ב-I24NEWS אמרה לוין כי "צריך להבין את הדברים שאנשי השמאל אומרים שהם אולי קצת יותר אינטליגנטים יותר מהצד השני. אני מסתכל על השמאל בגאווה וביראת כבוד כי הם אנשים מאוד מאוד חכמים". כשנשאלה אם השמאל הוא ציבור אינלגנטי אז איך זה שהוא לא מצליח לנצח בבחירות, השיבה לוין: "את יודעת מה קורה בבחירות? רוב העם שלנו הוא מעמד הביניים, שאני מכבדת ומעריכה וגם אני חלק ממנו, אלה אנשים עם פחות השכלה, ואנשים עם פחות השכלה מצביעים לממשלה הנוכחית, והדברים מדברים בעד עצמם".

### חיים אישיים
לוין מתגוררת ברמת השרון. היא גרושה ואם לשניים. חמותה לשעבר, שרה לוין, השתתפה אף היא בעונה של "האח הגדול" בעונה השנייה.

## קישורים חיצוניים

* 
* 
* 
* 
* 

## הערות שוליים

קטגוריה:מתחרי האח הגדול (ישראל)
קטגוריה:עיתונאיות ישראליות
קטגוריה:עיתונאים ישראלים
קטגוריה:כתבי רכילות ישראלים
קטגוריה:סגל מעריב
קטגוריה:סגל 103fm
קטגוריה:גבעתיים: אישים
קטגוריה:רמת השרון: אישים
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:ישראליות שנולדו ב-1977
קטגוריה:ישראלים שנולדו ב-1977
תומאס פטרסון

**תומאס סטיוארט פטרסון** (אנגלית: Thomas Stewart Patterson; 1872, גרינוק, סקוטלנד - 14 בפברואר 1949), היה כימאי, הפרופסור הראשון לכימיה שהיה מופקד הקתדרה ע"ש גרינדר, באוניברסיטת גלאזגו, וחבר בית הדין המשמעתי של האוניברסיטה.

את ראשית חינוכו קיבל פטרסון בבית הספר הטירה של מרצ'יסטון שבגלאזגו, לימים הפך ליושב ראש חבר הנאמנים של בית הספר. בהמשך למד בפקולטה לכימיה שבמכללת אנדרסוניאן (כיום: אוניברסיטת סטראטהקליד) בגלאזגו, אצל פרופסור ויליאם דיטמר. בהמשך נסע לגרמניה ללמוד באוניברסיטת היידלברג, שם סיים את לימודי הדוקטורט.

## קישורים חיצוניים
* אודות פרופסור תומאס פטרסון - באתר של אוניברסיטת גלאזגו

קטגוריה:סגל אוניברסיטת גלאזגו
קטגוריה:כימאים בריטים
קטגוריה:בריטים שנולדו ב-1872
קטגוריה:בריטים שנפטרו ב-1949
ואנג שוג'ין

**ואנג שוג'ין** (王樹金; 1904-1981) היה אמן לחימה סיני שהתפרסם בזכות יכולתו הגבוהה בשלוש אמנויות הלחימה הסיניות הפנימיות: פה קואה, שינג אי צ'ואן וטאי צ'י. הוא נחשב לאחד הלוחמים הגדולים של המאה ה־20. בנוסף היה ואנג מנהיג רוחני בתנועה טאואיסטית בשם איגואן דאו.

## ביוגרפיה
ואנג התחיל להתאמן בשנות ה־20 של המאה ה־20 אצל המאסטר צ'אנג צ'או דונג (Chang Chao Tung או Zhang Zhaodong) ונשאר תלמיד של צ'אנג עד למותו של המורה בשנת 1940. בשנת 1934 למד ואנג שוג'ין גם אצל ואנג שיאנג צ'אי (Wang Hsiang Chai או Wang Ziangzhai). מורה נוסף שהיה לואנג הוא שיאו האי פו (Xiao Haibo או Hsiao Hai Po).

בקיץ 1948, כאשר הוא בן 44, נמלט ואנג שוג'ין ממלחמת האזרחים שהתרחשה בסין אל טאיוואן וייסד את בית־הספר לאמנות לחימה צ'נג מינג (Cheng Ming) בעיר טאיג'ונג (Taichung). הוא הפך לאיש עסקים ועם השנים צבר לעצמו הון מכובד. בשנת 1951 נפגש ואנג בטאיוואן עם צ'ן פנלינג (Chen Panling) שהתפרסם בפועלו לקידום פיתוח סגנון טאי צ'י שמאחד את כל הסגנונות המרכזיים. את הטאי צ'י הזה אימץ ואנג והטמיע לתוך השיטה אותה הוא לימד. מסוף שנות החמישים לימד ואנג שוג'ין גם ביפן והיה למורה הראשון שלימד שם את אמנויות הלחימה הסיניות. לא פעם הזמין אמני לחימה יפנים אחרים להתמודד איתו ותמיד הוכיח את עליונותו על פניהם. ואנג שוג'ין היה אדם גדול ועב בשר, יותר ממאה קילוגרם שהתפרסו על פני פחות ממאה ושמונים סנטימטרים, אך זריז וקל תנועה. הוא התפרסם ביכולת שלו לספוג מהלומות ללא פגע.

ואנג העמיד מאות תלמידים ביפן ובטאיוואן. אחד מהתלמידים הבולטים של ואנג שוג'ין הוא ואנג פו לאי, מורהו של ניר מלחי.

ואנג כתב שני ספרים. הראשון התפרסם בשנת 1978 והשני בשנת 1981.

## הערות שוליים

קטגוריה:אמני לחימה סינים
קטגוריה:סינים שנולדו ב-1904
קטגוריה:סינים שנפטרו ב-1981
אנדרטת גבורת מכונאי הטיטניק

**אנדרטת גבורת מכונאי ה[[טיטניק]]** (באנגלית: **Memorial to the Engine Room Heroes of the Titanic**) היא מונומנט גרניט הממוקם בסנט ניקולס פלייס (St. Nicholas Place) בפיר האד (Pier Head) שבעיר ליברפול שבאנגליה.

לעיר ליברפול קשרים הדוקים עם אניית הנוסעים שטבעה ב-15 באפריל 1912 לאחר שהתנגשה בקרחון בצפון האוקיינוס האטלנטי, אסון בו קיפחו את חייהם 1,517 איש. אד"מ טיטניק הייתה ספינה בבעלותה של חברת וייט סטאר ליין שנוסדה בליברפול ב-1840. ליברפול הייתה גם נמל הבית של הטיטניק והכיתוב "טיטניק, ליברפול" ('Titanic, Liverpool') נראה על ירכתי הספינה. האנדרטה, שניצבת על חוף ליברפול, הוקדשה לזכרם של 244 המכונאים שקיפחו את חייהם באסון כאשר הם המשיכו בעבודתם לספק חשמל וצרכים נוספים לספינה הטובעת, כל עוד התאפשר בידם. האנדרטה בולטת בהיותה הראשונה בבריטניה שמתארת את מעמד הפועלים.

האנדרטה עוצבה על ידי הפסל סר ויליאם גוסקומב ג'ון ונבנתה בשנת 1916 לערך. גובהה הוא 16.4 מטרים ולמרות שהיא קשורה באופן הדוק לאסון הטיטניק, הקדשתה הורחבה כך שתכלול את קורבנות חדרי המכונות שאיבדו את חייהם בעת תפקידם במלחמת העולם הראשונה. האנדרטה מדורגת כבניין רשום בדרגה II*. ניתן להבחין בקלות בנזקים שנגרמו לאנדרטה על ידי נזקי הפצצות שנפלו בליברפול במהלך מלחמת העולם השנייה.

בנוסף לאנדרטה זו, קיימת אנדרטה נוספת בעיר סאות'המפטון, שמנמלה יצאה הטיטניק להפלגתה. חפצים מהטיטניק מוצגים במוזיאון הימים מרסיסייד שבמעלה הנהר, ליד רציף אלברט שבליברפול.

## גלריה

קובץ:Memorial to the Engine Room Heroes Liverpool 1.jpg|חזית האנדרטה
קובץ:Titanic memorial, Liverpool skyline.jpg|הצד האחורי של האנדרטה
קובץ:Memorial to the Engine Room Heroes Liverpool 4.jpg|הצד האחורי של האנדרטה
 

## קישורים חיצוניים

* A Last Bright Shining Lie by Senan Molony {copyrighted}

## הערות שוליים

קטגוריה:טיטניק
קטגוריה:ליברפול: מבנים
קטגוריה:אנגליה: מבנים רשומים דרגה II*
קטגוריה:אנדרטאות לימאים
קטגוריה:הממלכה המאוחדת: אנדרטאות למלחמת העולם הראשונה
קטגוריה:אנגליה: אנדרטאות
מיכאל פורשלגר

הרב **מיכאל אליעזר הכהן פורשלגר** (בכתיב יידי: **פארשלאגר**; ה'תרמ"ד, 1883 – ט"ו בחשוון ה'תשי"ט 29 באוקטובר 1958) היה רב ולמדן מתלמידי האדמו"ר מסוכטשוב רבי אברהם בורנשטיין.

## ביוגרפיה
נולד בעיר ליוביטש הסמוכה לעיר סוכטשוב שבפולין, לאברהם משה ולבלומא. מילדותו היה חולה עיניים ובמשך תקופה לא ראה כלל. למד בילדותו אצל הרב פנחס לבקוביץ, חסיד גור.

מגיל צעיר החל לנסוע בקביעות לסוכטשוב, ופעם אף הלך ברגל מעירו לסוכטשוב מרחק של 25 ק"מ, בשנת תרנ"ח בהיותו בגיל 14, נסע ללמוד בצורה קבועה אצל רבו, הרב אברהם בורנשטיין, בסוכטשוב. באותה התקופה, הפסיק הרב להעביר שיעורים וקיבל אותו ללימוד יחידני.

בהיותו בסוכטשוב למד גם מפי הרב יואב יהושע וינגרטן מחבר "חלקת יואב", ומפי הרב אריה צבי פרומר, הרב מקוז'יגלוב, ראש ישיבת חכמי לובלין. הוא התקרב גם לרב יוסף ענגיל רבה של קרקוב.

בשנת תרס"ב נישא לשרה רייזל פליישמן, מהעיר סוכטשוב. הוריו היגרו לארצות הברית, ובשנת 1921 היגר הוא בעקבותיהם והגיע לארצות הברית, הוא השתקע בבולטימור.

בבלטימור מסר שיעורים פעמיים ביום, בבקר שיעור משניות בבית כנסת 'חיזוק האמונה', שלימים הפך לקונסרבטיבי והוא פרש משם לאחר 26 שנים שמסר שם שיעורים. בערב מסר שיעור בגמרא בבית הכנסת הרוסי, שם כיהן הרב שמואל פליסקין. 

במשך שנים סירב לקבל משרות רבניות, אך רבים מרבני ארצות הברית הכירו בו, התכתבו עמו בהלכה וצירפו אותו במקרים רבים להכרעות כדיין שלישי במושבי בית דין. היה מיודד עם הרב חיים צימרמן, הרב מאיר אמסעל, הרבי מנחם מנדל שניאורסון מחב"ד ורבי יואל טייטלבוים מסאטמאר. היה מתכתב רבות עם רבו רבי העניך מסוכטשוב, שגר בארץ ישראל. סייע בהקמת ישיבת נר ישראל והיה קשור לראש הישיבה הרב יעקב יצחק רודרמן. בשנתיים האחרונות לחייו אף התפלל שם תפילת שחרית כל יום. 

בסוף ימיו סבל רבות ממחלות לב, הוא נפטר בט"ו בחשון ה'תשי"ט כבן 75 שנים.

כתב כעשרים אלף גיליונות של דברי תורה, מעט מהם עובדו וכונסו בידי תלמידיו לאחר פטירתו בספר 'תורת מיכאל'.

## לקריאה נוספת
* בן ציון ברגמן, **מיכאל באחת**: פרקי חייו והליכותיו של רבינו מיכאל אליעזר הכהן פארשלעגער, תלמידו של בעל האבני נזר, בתוספת לקט ממכתבי תורתו. ניו יורק, 2014

## קישורים חיצוניים
* קברו ופרטים נוספים אודותיו באתר "kevarim.com" 
* תורת מיכאל באתר hebrewbooks
* כתבה אודותיו (אנגלית).

קטגוריה:בולטימור: רבנים
קטגוריה:תלמידי רבי אברהם בורנשטיין מסוכטשוב
קטגוריה:חסידי סוכטשוב
קטגוריה:יהודים שהיגרו מפולין לארצות הברית
קטגוריה:אמריקאים שנולדו ב-1883
קטגוריה:אמריקאים שנפטרו ב-1958
Torch

**Torch** היא ספריית קוד פתוח ללמידה חישובית, תשתית לחישוב מדעי, ושפת תסריט המבוססת על שפת התכנות לואה. הספרייה מספקת מגוון רחב של אלגוריתמים ללמידה עמוקה, ומשתמשת בשפת התסריט LuaJIT במימוש אחורי בשפת C. פיתוח הספרייה הופסק ב-2018, אך עם זאת, ספריית PyTorch המתבססת עליה המשיכה בפיתוח פעיל.

## torch
החבילה הבסיסית ב-Torch היא torch. החבילה מספקת ממשק עבודה נוח עם מערכים N ממדים או טנזורים ובפרט אינדוקס, חיתוך, שחלוף, הסבת טיפוסים, שינוי גודל, שיתוף אחסון ושכפול. אובייקט זה נמצא בשימוש נרחב בחבילות שונות ומהווה את האובייקט הבסיסי בספרייה. הטנזור תומך גם בפעולות מתמטיות כמו מקסימום, מינימום, סכימה, התפלגויות סטטיסטיות, ופעולות סטנדרטיות מתמטיות סטנדרטיות של BLAS.

להלן דוגמה לשימוש ב-Torch דרך מפרש אינטראקטיבי:

```lua
> a = torch.randn(3,4)

> =a
-0.2381 -0.3401 -1.7844 -0.2615
 0.1411 1.6249 0.1708 0.8299
-1.0434 2.2291 1.0525 0.8465
[torch.DoubleTensor of dimension 3x4]

> a[1][2]
-0.34010116549482

> a:narrow(1,1,2)
-0.2381 -0.3401 -1.7844 -0.2615
 0.1411 1.6249 0.1708 0.8299
[torch.DoubleTensor of dimension 2x4]

> a:index(1, torch.LongTensor{1,2})
-0.2381 -0.3401 -1.7844 -0.2615
 0.1411 1.6249 0.1708 0.8299
[torch.DoubleTensor of dimension 2x4]

> a:min()
-1.7844365427828
```
ספריית torch מאפשרת גם תכנות מונחה-עצמים וסריאליזציה באמצעות פונקציות שימושיות. פונקציית torch.class(classname, parentclass)יכולה לשמש כדי ליצור יצרני אובייקטים. כאשר הבנאי נקרא, torch מתאחל ומגדיר טבלת לואה עם metatable המוגדרת על ידי המשתמש ובכך הופך את הטבלה לאובייקט.

## nn
חבילת nn משמשת לבניית רשתות עצביות מלאכותית. היא מחולקת לאובייקטים מודולריים המשתפים ממשק משותף Module, הכולל פונקציות forward ו־backward המבצעים היזון קדמי (feedforward) ופעפוע אחורנית (backpropagate) בהתאמה. את המרכיבים הבסיסים ברשת כמו שכבות אקטיבציה ניתן ליצור מ-Linear, Tanh ו־Max. ניתן להרכיב מודלים מורכבים Sequential, Parallel ו־Concat. המבנה המודולרי מאפשר גזירה אוטומטית מסדר ראשון.

דוגמה להגדרת פרספטרון רב שכבתי:

```lua
> mlp = nn.Sequential()
> mlp:add(nn.Linear(10, 25) ) -- 10 input, 25 hidden units
> mlp:add(nn.Tanh() ) -- some hyperbolic tangent transfer function
> mlp:add(nn.Linear(25, 1) ) -- 1 output
> =mlp:forward(torch.randn(10))
-0.1815
[torch.Tensor of dimension 1]
```

פונקציות הפסד (Loss) ממומשות באמצעות תת-מחלקות של Criterion, שלו ממשק דומה לשל Module. פונקציות הפסד נפוצות הן שורש ממוצע הריבועים של השגיאה הממומש באמצעות MSECriterion ואנטרופיה משותפת הממומשת באמצעות ClassNLLCriterion.

בספרייה קיימת גם מחלקה StochasticGradient המשמשת לאימון הרשת באמצעות גרדינט סטוכסטי (SGD).

## קישורים חיצוניים
* 
* קוד הספרייה ב-github

קטגוריה:למידת מכונה
מרינוב

קטגוריה:שמות משפחה בולגריים
קטגוריה:שמות משפחה פטרונימיים
דני מזרחי

**דני מזרחי** (5 בינואר 1959 – 8 באפריל 2025) היה מעצב אופנה ישראלי.

## ביוגרפיה
מזרחי נולד בשכונת מנשייה בתל אביב למשפחה בת חמישה ילדים. בגיל תשע עבר לכפר הנוער בית אפל בגלל המצב הכלכלי הקשה, ושם שהה עד גיל 14.

בשנת 1973 הקימו שני אחיו את רשת האופנה "ראש אינדיאני", ומזרחי עבד ברשת בתפקידים שונים, כגהצן, בתפירה ובמדידות.
בשנת 1989 החל לעבוד כמתאם אופנה וגם עיצב את כל חלונות הראווה של הסניפים. בשנת 1986 יזם את קניית רשת "טופר", שהייתה בפשיטת רגל.

בשנת 1997, בעקבות סכסוך משפחתי, עזב את "ראש אינדיאני", ופתח חנות בשם "דני מזרחי דיזייאנס" בתל אביב.

הפרסום הראשון של מזרחי החל לאחר שעיצב לקרובת משפחתו שמלה מאבני סברובסקי. השמלה סוקרה בעיתונים בישראל, ובעקבות החשיפה החל מזרחי לעצב שמלות כלה ושמלות ערב לדוגמניות מובילות בישראל.

בשנת 2002 הפיק תצוגת אופנה במלון דורצ'סטר בלונדון כדי לאסוף תרומות לאגודה למלחמה בסרטן. בעקבות תצוגה זו החל מזרחי לעצב שמלות ערב לשחקניות וזמרות מהעולם. בשנת 2005 פתח חנות ברחוב בונד בלונדון, שאותה סגר לאחר שלוש שנים בעקבות המרחק והפיצול.

מזרחי עיצב לתחרות האירוויזיון את התלבושת של דפנה דקל (1992). בשנת 2017 בלבד עיצב את השמלות למשתתפות בתחרות מלכת היופי ואת השמלות לזוכות במקומות הראשונים שייצגו את ישראל בתחרויות היופי הבינלאומיות. כמו כן, הוא שפט לעיתים בתחרויות, ואף היה שופט במשך שלוש שנים, משנת 2010 ועד 2013, בתחרות מיס רוסיה. במשך שלוש עונות הוא עיצב את הלבוש למשתתפי תוכנית הריאליטי "רוקדים עם כוכבים". עיצב את הקולקציה למסע ההופעות של זוכת אירוויזיון 2014 קונצ'יטה וורסט. גלית גוטמן שימשה שנים רבות כדוגמנית הבית של מזרחי.

בדצמבר 2019 הוכרז כפושט רגל כשחובותיו נאמדים בכשבעה מיליון שקלים וסגר את העסק על פי הוראת בית משפט. בשנת 2022, לאחר שבוצע הסדר חוב עם נושיו, פתח סטודיו לעיצוב שמלות כלה וערב ברחוב פרישמן בתל אביב.

הלך לעולמו ב-8 באפריל 2025. מזרחי היה גרוש ואב לשלוש בנות.

## קישורים חיצוניים
* 

* 
* 
* 
* 

## הערות שוליים

קטגוריה:מעצבי אופנה ישראלים
קטגוריה:אישים הקבורים בבית הקברות כפר נחמן
קטגוריה:ישראלים שנולדו ב-1959
קטגוריה:ישראלים שנפטרו ב-2025
כוכב נאנצ'אנג

**כוכב נאנצ'אנג** (בסינית: **南昌之星**) הוא גלגל ענק בעיר נאנצ'אנג בירת מחוז ג'יאנגשי.

כוכב נאנצ'אנג שקוטרו 153 מטרים וגובהו 160 מטרים היה הגלגל הענק הגבוה ביותר בעולם מהשקתו במאי 2006 ועד 1 במרץ 2008, אז נפתח הסינגפור פלייר בסינגפור, הגבוה ממנו בחמישה מטרים.

## קישורים חיצוניים

קטגוריה:נאנצ'אנג: מבנים
קטגוריה:סין: תרבות
קטגוריה:גלגלי ענק
מפי אל

"**מִפִּי אֵל**" הוא פיוט שנאמר בקהילות רבות כחלק מההקפות בשמחת תורה, בדרך כלל בניגון עליז. הפיוט חובר על ידי מחבר לא ידוע, ונפוץ בקהילות יהודיות רבות ברחבי העולם.
השיר נכתב במקורו עבור חג השבועות, והתקבל ברבות הימים כשיר עממי מובהק לשמחת תורה.

## תוכן הפיוט
הפיוט מהלל את האל (נותן התורה), את משה (מוסר התורה), את התורה עצמה ואת עם ישראל (שלומד אותה).

הפיוט בנוי במקצב ובחרוזים המאפשרים בקלות לכל הקהל להשתתף ולקחת חלק בשירה לסירוגין בין החזן הפייטן לבין הציבור.

לפיוט שתי גרסאות: גרסה קצרה בת 6 בתים (בה כל שבח מתחיל באות אחרת), וארוכה בת 22 בתים (בה כל ארבעת השבחים מתחילים באותה אות). בשל התפוצה הרבה של הפיוט וסדרו האלפא-ביתי, נוצרו לו גרסאות רבות בקהילות שונות הנבדלות בשבחים בכל אות.

## מבנה הפיוט
האותיות הראשונות בכל תיבה בפיוט יוצרות אקרוסטיכון אלפביתי.

הפיוט מושתת על המבנה המופלג (=הסופרלטיבי) "אין - כ". מבנה זה מופיע בתפילת חנה: 

הפזמון החוזר (רפרן) בפיוט, שבדרך כלל מושר על ידי הקהל, הוא המילים המציינות כי האל יברך בפיו את ישראל: 

פזמון זה, מבוסס על הפסוק:

## קישורים חיצוניים

* אברהם יערי, הפיוט 'מפי א-ל', **תולדות חג שמחת תורה**, מוסד הרב קוק תשנ"ד, עמ' 391–402.
* 
* הקלטות בביצועים שונים של הפיוט, באתר הספרייה הלאומית
* גיל קופטש, מפי אל - מבית"ר ירושלים ועד בוסטון, באתר סנונית
* 

## הערות שוליים

קטגוריה:יצירות עם אקרוסטיכון
קטגוריה:יצירות שמחברן אינו ידוע
קטגוריה:פיוטים לשבועות
קטגוריה:שירים ופיוטים לשמחת תורה
יוהאן השני, רוזן פפאלץ-זימרן

**יוהאן השני, רוזן פפאלץ-זימרן** (גרמנית: **Johann II. von Pfalz-Simmern**; 20 במרץ 1492 - 18 במאי 1557) היה רוזן פפאלץ-זימרן בין השנים 1509–1557.

## ביוגרפיה
יוהאן השני נולד בזימרן שברוזנות פפאלץ-זימרן ב-20 במרץ 1492, ליוהאן הראשון, רוזן פפאלץ-זימרן ויוהנה מנסאו-זארבריקן, בתם של יוהאן השני, רוזן נסאו-זארבריקן ויוהנה מלון.

בשנת 1509 מת אביו יוהאן הראשון, רוזן פפאלץ-זימרן, ויוהאן עלה במקומו לשלטון. עם פרוץ הרפורמציה הפרוטסטנטית, העביר יוהאן את הרוזנות לדת הלותרנית. בעקבות כך פרץ סכסוך בינו לבין שכניו ארכיבישופויות טריר ומיינץ.

ב-18 במאי 1557 מת יוהאן, ובנו פרידריך השני, רוזן פפאלץ-זימרן עלה לשלטון במקומו.

## משפחתו
בשנת 1508 התחתן יוהאן עם ביאטריקס מבאדן, בתם של כריסטופר הראשון, מרקיז באדן-באדן ואוטיליה מקצנלנבוגן, ממנה נולדו לו 11 ילדים:
* קתרינה (1510–1572)
* יוהאנה (1512–1581)
* אוטליה (1513–1553)
* פרידריך השלישי, הנסיך הבוחר מפפאלץ (1515–1576)
* בריגיטה (1516–1562)
* גאורג, רוזן פפאלץ-זימרן (1518–1569)
* אליזבת (1520–1564)
* ריכרד, רוזן פפאלץ-זימרן-שפונהיים (1521–1598)
* מריה (1524–1576)
* וילהלם (1526–1527)
* סבינה, דוכסית בוואריה (1528–1578)
* הלנה, רוזנת פפאלץ-זימרן (1532–1579)

## אילן יוחסין

## קישורים חיצוניים

* יוהאן השני, רוזן פפאלץ-זימרן

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1492
קטגוריה:נפטרים ב-1557
אלסטייר מקנזי

**אלסטייר מקנזי** (באנגלית: **Alastair Mackenzie**; נולד ב-8 בפברואר 1970) הוא שחקן סקוטי.

## ביוגרפיה
אלסטייר מקנזי נולד בטרינאפור קרוב לפרת' ולמד בבית הספר "וסטבורן האוס סקול" וב"גלנאלמונד קולג'" שבפרת'שייר.

בגיל 18 עזב את הבית ועבר לחיות בלונדון. תפקידו הידוע ביותר הוא בדמות הליירד הצעיר ארצ'י מקדונלד בדרמה של ה-BBC "בחזרה לאחוזת העמק". בנוסף למשחקו בטלוויזיה הופיע מקנזי בסרטי קולנוע ובהצגות תיאטרון.

מקנזי היה שותף לכתיבת התסריט לסרט "The Last Great Wilderness" משנת 2002.

### חיים אישיים
מקנזי חי באיזלינגטון עם בת זוגו השחקנית הסקוטית סוזן וידלר. לבני הזוג יש שני ילדים, הבת מרתה נולדה בדצמבר 1999, והבן פרדי נולד בספטמבר 2004. אחיו הוא במאי הקולנוע דייוויד מקנזי , איתו הקים את חברת ההפקה "סיגמא פילמס".

## פילמוגרפיה
### טלוויזיה

### קולנוע

## תיאטרון
* אגממנון
* שוליית הקוסם
* סִימְבֶּלִין
* Four Dogs and a Bone
* The Priory 
* Tiger Country

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בריטים שנולדו ב-1970
מיכאל נתנזון

**מיכאל (מישל) נתנזון** (באנגלית: **Matvey Natanzon**; 5 ביולי 1968 – 14 בפברואר 2020) היה שחקן שש בש מקצועי, שנודע בכינויו "פלאפל".

## ביוגרפיה
נתנזון נולד ברוסיה הסובייטית. בשנת 1972 נפרדה אמו, לריסה, מבעלה ועלתה עמו לישראל.
הם התגוררו באזור. בשנת 1979, כשהיה בגיל 10, נישאה אמו למדען ישראלי שהתגורר בארצות הברית והם עברו לבאפלו, שם למד שחמט.
בשנת 1991 סיים תואר בחשבונאות באוניברסיטת באפלו  ולאחר מכן הפסיד את חסכונותיו בהימורי ספורט. בשנת 1994 הגיע למנהטן.
בתחילה היה חסר בית, ובמשך 6 חודשים לן בפארק כיכר וושינגטון בגריניץ' וילג' והתיידד עם המהמרים המקומיים, מהם למד לשחק פוקר ושש בש. בתקופה זו נהג לאכול פלאפל ברוב ארוחותיו, וכך זכה לכינוי "פלאפל". בסוף שנות ה-90 הפך לשחקן שש בש מקצועי.

בשנת 2005 השתתף נתנזון בנבחרת ישראל עם גדי כרמלי, איתן אברהם ואלי שווידלר בטורניר שש-בש בינלאומי. הנבחרת זכתה באליפות העולם.

נתנזון זכה פעמים רבות בתחרויות שש בש בינלאומיות, ובשנת 2007 דורג כשחקן השש בש הטוב בעולם, בדירוג של ועדת מומחים. ראש הוועדה קבע: . בשנת 2011 דורג בשנית במקום הראשון בדירוג.

נתנזון שיחק גם פוקר, והיה הבעלים של מועדון קלפים בתל אביב. בשנת 2005 הפיקו בן בכר ולביא בן גל אודותיו סרט תיעודי, "המשחק של פלאפל".

נפטר ב-14 בפברואר 2020 מגליובלסטומה מולטיפורמה.

## קישורים חיצוניים
* 

## הערות שוליים

קטגוריה:אזור: אישים
קטגוריה:באפלו: אישים
קטגוריה:מהגרים מישראל לארצות הברית
קטגוריה:אמריקאים שנפטרו מסרטן
קטגוריה:בוגרי אוניברסיטת באפלו
קטגוריה:ישראלים ילידי ברית המועצות
קטגוריה:ישראלים שנפטרו מסרטן
קטגוריה:עולים בשנות ה-1970
קטגוריה:שחקני שש בש
קטגוריה:ישראלים שנולדו ב-1969
קטגוריה:אמריקאים שנולדו ב-1969
קטגוריה:ישראלים שנפטרו ב-2020
קטגוריה:אמריקאים שנפטרו ב-2020
שנה טובה (שיר)

"**שָׁנָה טוֹבָה**" (ידוע גם במילותיו הראשונות: **"שָׁנָה הָלְכָה, שָׁנָה בָּאָה**") הוא שיר ילדים עברי לראש השנה מאת המשורר הישראלי לוין קיפניס, שהלחין נחום נרדי. זהו אחד השירים המרכזיים של החג.

את השיר חיבר קיפניס בשנת 1925 או 1926, והוא נדפס לראשונה בשנת 1928 בספרו "חגינו", שעוטר בציוריו של זאב רבן ויצא לאור בניו יורק. בראשית שנת 1939 פרסם קיפניס נוסח חדש לשיר – שהולחן אז על ידי נחום נרדי – וזהו הנוסח המוכר והמושר מאז.
בריאיון לבתיה באיאר וציפי פליישר בשנת 1963 סיפר נרדי שהלחין את השיר ביום אחד.

בשנת 1953 נכלל השיר בספר שיריו של קיפניס "מַחֲרֹזֶת: זמירות ומשחקים לילדים".

השיר כולל שרשרת ברכות לשנה טובה, הנמסרות לפי הסדר: לאבא, לאמא ולדמויות הירואיות מהיישוב הציוני: לשומר (), לנוטר (), ולעמֵל (). השיר מסיים גם בברכה: .

בשנת 1960 פורסם נוסח שלישי לשיר בשירון "שירי סוכות", ובו נוסף בית ובו ברכות לטייס () ולמלח ().

הפזמון החוזר בשיר הוא המילים המברכות: 

לשיר לחנים נוספים על הלחן המוכר של נרדי. למשל, בספר שירי המשורר לוין קיפניס "מחרזת: זמירות ומשחקים לילדים" משנת 1953 (בהוצאת טברסקי ובליווי ציורים מאת נחום גוטמן), בפרק הפותח "ראש השנה", מופיע השיר בשלושה לחנים שונים; לחניהם של נחום נרדי, יצחק אדל וניסן כהן מלמד. גרסה נוספת לשיר קיימת בדמות לחנו של המוזיקאי מרדכי אולרי-נוז'יק בחיבורו "חמישים שירים מובחרים: לילדים ולנוער".

השיר זכה לביצועים רבים לאורך השנים, וביניהם של דליה עמיהוד, הדסה סיגלוב, יפה ירקוני, נעמה נרדי (בתו של מלחין השיר, נחום נרדי), מרים יעקבי, אילנית ומקהלת כפר הנוער "הדסים".

## קישורים חיצוניים

* 
* "שנה טובה" בביצוע נעמה נרדי (ביתו של מלחין השיר, נחום נרדי) מראשית שנות ה-50, באתר הספרייה הלאומית

## הערות שוליים

קטגוריה:שירי 1925
קטגוריה:שירי 1939
קטגוריה:שירי דליה עמיהוד
קטגוריה:שירי הדסה סיגלוב
קטגוריה:שירי יפה ירקוני
קטגוריה:שירי מרים יעקבי
קטגוריה:שירי אילנית
קטגוריה:שירים בעברית
קטגוריה:שירי לוין קיפניס
קטגוריה:שירים שהולחנו על ידי נחום נרדי
קטגוריה:שירים שהולחנו על ידי יצחק אדל
קטגוריה:שירי ילדים
קטגוריה:ראש השנה
קטגוריה:שירי ראש השנה
Microsoft Store

**Microsoft Store** (בתרגום חופשי: **חנות מיקרוסופט**; לשעבר: **Windows Store**) היא יישום של מיקרוסופט המשמש בתור חנות יישומים. השימוש בה החל ב-Windows Server 2012, ו-Windows 8. חנות זו היא המערכת הראשית להפצת יישומי פלטפורמת חלונות כלליים. ביישום קיימים גם יישומים חינמיים, וגם כאלו הניתנים לרכישה, אשר מחירם נע בין 0.99$ ל-$999.99. לראשונה הופיע היישום לקבלת משוב מהציבור ב-29 בפברואר 2012, ובהמשך בשנת 2015 שולבו היישומים Windows Phone Store, Xbox Video, ו-Xbox Music, ביישום עצמו.

כמו פלטפורמות אחרות כגון Mac App Store ו-Google Play, היישומים שבחנות עוברים בדיקות תאימות ותוכן. מיקרוסופט מקבלת 30% מסך כל ההכנסות ממכירות דרך החנות. על פי מיקרוסופט נכון ל-28 בספטמבר 2015 היו בחנות למעלה מ-669,000 יישומים זמינים להורדה, אשר כללו יישומים התואמים ל-Windows NT, ו-Windows Phone, ויישומים כלליים. הקטגוריות בעלות מספר היישומים הגדול ביותר הן: משחקים, בידור, ספרות, והשכלה. רוב מפתחי היישומים הם בעלים ליישום אחד בלבד. היישומים החינמיים הפופולריים ביותר הם אייטיונס, נטפליקס, וואטסאפ, אייקלאוד, אינסטגרם, הולו ופינטרסט.

## קישורים חיצוניים
* 

## הערות שוליים

קטגוריה:רכיבי Windows
קטגוריה:ניהול חבילות תוכנה
קטגוריה:אתרי מסחר אלקטרוני
קטגוריה:אתרי אינטרנט שהושקו ב-2012
יוהאן גאורג הרביעי, הנסיך הבוחר מסקסוניה

**יוהאן גאורג הרביעי, הנסיך הבוחר מסקסוניה** (גרמנית: **Johann Georg IV, Kurfürst von Sachsen**;  18 באוקטובר 1668 - 27 באפריל 1694) היה נסיך בוחר של סקסוניה בין השנים 1691–1694.

## ביוגרפיה
יוהאן גאורג נולד ב-18 באוקטובר 1668 בדרזדן, ליוהאן גאורג השלישי, הנסיך הבוחר מסקסוניה לבית וטין ולנסיכה אנה סופיה מדנמרק. בשנת 1691 מת אביו יוהאן גאורג השלישי, הנסיך הבוחר מסקסוניה, ויוהאן גאורג הרביעי עלה במקומו לשלטון. בתחילת שלטונו ייעץ לו יועצו הראשי הנס אדם פון שנינג להתאחד עם נסיכות הבוחר מברנדנבורג נגד לאופולד הראשון, קיסר האימפריה הרומית הקדושה, אולם לאחר מאבק קצר עם צבא הקיסר נשבה פון שנינג, ויוהאן גאורג חידש את כפיפותו המלאה לקיסר.

בשנת 1692 התחתן יוהאן גאורג עם אלאונורה, נסיכת סקסוניה-אייזנך, בתם של יוהאן גאורג הראשון, דוכס סקסוניה-אייזנך ויוהאנטה, רוזנת זיין-ויטגנשטיין על פי דרישת אמו, כביכול על מנת להביא יורש לגיטימי לעולם, אולם כוונתה הייתה לסיים את הקשר בין יוהאן גאורג למגדלנה זיבילה מניידשוץ, שהייתה לכאורה בתו של יוהאן גאורג השלישי, הנסיך הבוחר מסקסוניה מפילגשו. מיד לאחר חתונתו עזב יוהאן גאורג את אשתו, ועבר לגור עם פילגשו שאף ילדה לו את וילהלמינה מריה פרדריקה מרכליץ. יוהאן גאורג שרצה להתחתן רשמית עם פילגשו, ניסה לרצוח את אשתו, אולם נחסם על ידי אחיו פרידריך אוגוסט, שאף נהיה נכה כתוצאה מכך.

ב-4 באפריל 1694 חלתה פילגשו של יוהאן גאורג במחלת אבעבועות שחורות ומתה כתוצאה מכך, וזמן קצר לאחר מכן מת אף הוא עצמו כתוצאה מכך, ואחיו פרידריך אוגוסט הראשון, הנסיך הבוחר מסקסוניה עלה לשלטון במקומו.

## אילן יוחסין

## קישורים חיצוניים

* 

קטגוריה:סקסוניה: היסטוריה
קטגוריה:בית וטין
קטגוריה:אבירי מסדר הפיל
קטגוריה:ילידי 1668
קטגוריה:נפטרים ב-1694
ג'סיקה קוקס

**גֵ'סִיקָה קוֹקס** (באנגלית: **Jessica Cox**; נולדה ב-1983 באריזונה) היא מטיפת מוטיבציה המתמודדת עם גידמות מלאה (היעדר כל חלק של גפיים עליונות בעקבות מום מולד) אשר נודעה בתור האדם הגידם הראשון בעולם שהוציא רישיון טיס, והיא גם הגידמת הראשונה שקיבלה חגורה שחורה במכון הטאקוונדו האמריקאי.

להישגים אלה ואחרים וכן לפעולות רבות אחרות בחייה (כגון הנחת עדשות מגע, נהיגה, תדלוק, גלישת גלים וצלילה) קוקס לא נעזרת בפרוטזות (מאז גיל 14), כי אם משתמשת בכפות רגליה לאחיזה, הקלדה וכולי. כך למשל ביום חתונתה ב-2012 היא התייצבה על רגל אחת, ובאמצעות כף רגלה השנייה אחזה בנר כלולות וחתכה עוגה.

## חייה והישגיה
בגיל 10 החלה קוקס להתאמן בטאקוונדו בבית ספר בעיר שבה גדלה, סיירה ויסטה. בגיל 14, היא קיבלה לראשונה חגורה שחורה. בימי האוניברסיטה היא התחילה מחדש את אימוני הטאקוונדו במועדון הטאקוונדו בקמפוס.

עקב הישגיה ניתנה לקוקס אפשרות לערוך כמה מכללי מכון הטאקוונדו כדי לאפשר בעתיד לתלמידים גדמים נוספים להשתלב בטאקוונדו.

בהמשך היא הגיעה לדרגה שלישית בחגורה שחורה.

ב-2005 סיימה קוקס תואר ראשון בפסיכולוגיה עם חוג נוסף בתקשורת באוניברסיטת אריזונה.
ב-2008 קיבלה קוקס תעודת טייס לאחר שלוש שנות אימון והיא מוסמכת להטיס מטוס ספורט קל (ERCO) לגובה 10,000 רגל. היא מנווטת את המטוס באמצעות אחיזת ההגאים ברגל אחת, והמצערת ברגלה השנייה.

ב-2014 צלחה קוקס את מקטע 40 המייל בתחרות האופניים אל טור דה טוסון.

## ראו גם
* ניק וויצ'יץ'

## קישורים חיצוניים

* 

קטגוריה:נכים אמריקאים
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
גזר הדין (סיפור)

**גזר הדין** (בגרמנית: Das Urteil) הוא סיפור קצר שנכתב על ידי פרנץ קפקא בשנת 1912 ויצא לאור בשנה לאחר מכן. הסיפור עוסק ביחסים בין אב ובן. 

קפקא כתב את הסיפור כאשר היה בן 29, וסיים את לימודי המשפטים שלו באוניברסיטה בפראג. הוא כתב את הסיפור בפעם אחת, ב-22 בספטמבר 1912, וטען כי זו היצירה הטובה ביותר שכתב. הסיפור הוקדש לפליציה בואר , שהייתה בהמשך ארוסתו של קפקא.

## עלילה
הסיפור נפתח עם גאורג בנדמן, סוחר צעיר שיושב בחדרו וכותב מכתב לחברו שעזב לרוסיה כדי להתחיל שם עסק, אך נכשל. גאורג מספר לו כי הוא עומד להתחתן עם אישה צעירה בשם פרידה ברנדנפלד. הוא מפסיק את כתיבתו ובודק מה שלום אביו; האב מתחיל לשאול אותו על קיומו של חברו ברוסיה; גאורג מנסה לשנות את נושא השיחה, אך נכשל. אביו מאשים אותו על כך ששיקר לו בנושא העסק, ואומר כי מותה של אמו של גאורג פגע בו יותר מאשר בגאורג. 

גאורג מתעקש על כך שאביו ינוח קצת במיטתו בגלל שהוא חושב שהוא חולה, אך אביו טוען כי גאורג רוצה להרוג אותו. מעבר לכך, אביו טוען כי הוא מכיר את חברו וטוען כי הוא הפקיר אותו כל הזמן מאז שעבר לרוסיה. אביו מתעלם מיחסו של גאורג אליו ואומר כי הוא יכול לדאוג לעצמו. בסופו של דבר אביו אומר לו שהוא אנוכי וגוזר עליו למות בטביעה. גאורג בורח מהבית ורץ לכיוון גשר שנמצא מעל נהר, מטלטל את עצמו לעבר המים, ומת בטביעה.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:סיפורי פרנץ קפקא
וייפורווייב

**וייפורווייב** (באנגלית: **Vaporwave** או **Vapourwave**) הוא סגנון מוזיקלי ותנועה אמנותית אשר התגבשה בתחילת העשור השני של המאה ה-21 בקרב קהילות אינטרנטיות. הסגנון מאופיין במאפיינים נוסטלגיים וסוריאליסטיים עם אסתטיקת רטרו (לרוב מסוף שנות ה-80 ותחילת שנות ה-90), טכנולוגיית בידור ותרבות הצריכה ופרסום. הסגנון משלב סגנונות מוזיקה פופולרית כמו מוזיקת טרקלינים, סמות' ג'אז ומוזיקת מעליות.

דגימת צלילים היא חלק עיקרי בסגנון, כשהדגימות לרוב נערכות (בכך שמשנים להן את גובה הצליל לדוגמה).

הסגנון לרוב מתאפיין בתפיסה סאטירית, אך לא בהכרח ביקורתית על קפיטליזם צרכני, תרבות פופולרית וניו אייג'. הסגנון הוויזואלי של וייפורווייב, שניתן לראות בעטיפות האלבומים ובקליפי וידאו, מכונה לרוב "Aesthetics" (תרגום מילולי: אסתטיקה) ולרוב מסוגנן "Ａ Ｅ Ｓ Ｔ Ｈ Ｅ Ｔ Ｉ Ｃ Ｓ".

## קישורים חיצוניים

* 

קטגוריה:סגנונות מוזיקליים
קטגוריה:מיקרוז'אנרים
רצח משפחת גביש

**רצח בני משפחת גביש** הוא פיגוע ירי שהתרחש ב-28 במרץ 2002 בבית משפחת גביש באלון מורה. בפיגוע נרצחו , בעלה , בנה  ואביה  מירי של מחבל חמאס שחדר לביתם.

## רקע

בחודש מרץ 2002, המכונה "מרץ השחור", ספגה ישראל את מספר האבדות הגבוה ביותר מבין כל חודשי האינתיפאדה השנייה. ביהודה ושומרון נרצחו למעלה מ־30 חיילים ואזרחים ישראלים, ובתחומי הקו הירוק נערכו 11 פיגועי התאבדות, שבהם נרצחו 81 ישראלים נוספים. לשם השוואה, בכל שלוש שנותיה של האינתיפאדה הראשונה נהרגו 90 ישראלים. כמעט לא חלף יום בחודש זה ללא פיגוע קטלני, ובסך הכל נרצחו במהלכו 105 אזרחים ישראלים ונהרגו 26 חיילים ישראלים. שיאם של הפיגועים היה הפיגוע במלון פארק בנתניה, בעיצומו של ליל הסדר (ב־27 במרץ 2002), ובו נרצחו 30 חוגגים.

הפיגוע באלון מורה היה במוצאי יום טוב ראשון של פסח, יממה אחרי הפיגוע במלון פארק. באותו ערב הוחלט על יציאה למבצע חומת מגן.

## הפיגוע
בליל 28 במרץ, חדר המחבל אחמד עבדל ג'וואד ממחנה הפליטים עסכר בשכם, אל ההתנחלות אלון מורה הסמוכה. המחבל עבר את גדר היישוב (שלא הייתה אלקטרונית), והצליח להגיע לבית משפחת גביש בשכונה א' ביישוב. סמוך לשעה 20:30 הוא ירה באב המשפחה דוד ובאם המשפחה רחל שעמדו בפתח הבית. בהמשך הוא נכנס לתוך הבית והמשיך בירי. בתוך הבית ירה בבנם אברהם, קצין סיירת מטכ"ל, בן 25; ויצחק קנר, אביה של רחל. אחיו של אברהם זרק לו את רובהו האישי, אך אברהם כבר נפצע אנושות ולא הצליח לבצע ירי לעבר המחבל. רעייתו של אברהם אשר החזיקה את בתם התינוקת הצליחה לברוח מדלת המטבח.

שלושה בני משפחה נוספים ששהו בבית הצליחו להסתתר מפני המחבל בקומה השנייה, והזעיקו את כיתת הכוננות של היישוב. במקום החלו חילופי אש בין כיתת הכוננות לבין המחבל, שהתבצר בקומה הראשונה, כאשר במקביל חולצו בני המשפחה בסולמות מהקומה השנייה.

חברי כיתת הכוננות ואורחים מהבתים הסמוכים כיתרו את הבית ונכנסו אליו, כשהם אינם יודעים בוודאות האם מדובר במחבל אחד או יותר. במשך מספר שעות סרקו הכוחות בזהירות מרבית את הבית, כשהם מרתקים את המחבל שנמלט לאחד החדרים. במהלך זמן הריתוק גילגל המחבל רימון אל מעבר לדלת החדר, אך זה לא התפוצץ. בהמשך הגיעו גם חיילי צה"ל וכוח מיוחד של משמר הגבול. רק כחמש שעות לאחר תחילת האירוע פרצו לחדר בו שהה המחבל ומצאו את גופתו. לא ברור באיזה שלב של האירוע נהרג. בהוראת צה"ל נותרו תושבי אלון מורה בבתיהם מתחילת האירוע ועד סופו. מותם של האם, אביה ובנה נקבעו במקום. דוד גביש הועבר במצב אנוש לבית החולים שיבא – תל השומר, שם נפטר על שולחן הניתוחים.

## אחרית דבר
גדודי עז א-דין אל-קסאם, הזרוע הצבאית של חמאס, קיבלה אחריות על הפיגוע.

במרץ 2016, כ-14 שנה אחרי הפיגוע, ניסתה מחבלת פלסטינית חמושה בסכין לחדור לבית אחד מבני משפחת גביש בקדומים, אך היא נתפסה מיד.

## קישורים חיצוניים
* 
* אביטל ליבנה-לוי, **[https://nfct.org.il/blog/movies/%D7%94%D7%97%D7%91%D7%A8%D7%95%D7%AA-%D7%9E%D7%A9%D7%9D/ החברות משם]**, 2006 (סרט תיעודי)

## הערות שוליים

גביש
גביש
קטגוריה:2002 בישראל
גביש
אלון מורה, רצח משפחת גביש
קטגוריה:אלון מורה
קטגוריה:חמאס: פיגועים
קטגוריה:פיגועים שבהם נרצחו בני משפחה
קטגוריה:יהודה ושומרון: פיגועי ירי
שכר ממוצע

**שכר ממוצע** הוא נתון סטטיסטי, המשמש כאחד האומדנים לרמת השכר במשק. זהו השכר שמשתכרת האוכלוסייה העובדת בכלכלה של מדינה, והוא מהווה בסיס לתשלומים שונים הצמודים אליו. השכר הממוצע מחושב על ידי חישוב סכום כל התשלומים למשרות שכיר (כלומר, ללא המובטלים), וחילוק סכום זה במספר האנשים העובדים. חישוב השכר הממוצע במשק שונה מחישוב "תוצר מקומי גולמי (תמ"ג) לנפש", המחושב על ידי חילוק סכום התוצר המקומי הגולמי של כל אוכלוסיית מדינה, כולל המובטלים ואלו שאינם חלק מכוח העבודה (אנשים שפרשו לגמלאות, ילדים, תלמידים וכדומה).

השכר הממוצע במשק הוא מדד משלים לחישוב השכר החציוני, העדיף עליו לצורך ייצוג רמת השכר המאפיינת את מעמד הביניים, בעיקר בחברות שבהן יש פערי ההכנסות, או ערכי קיצון משמעותיים (ראו גם חריג חשוד טעות).

## השכר הממוצע במדינות ה-OECD
בטבלה להלן השכר השנתי הממוצע במדינות ה-OECD משנת 2012. המידע נתון ביחידות דולר של שנת 2020.

## ראו גם
* השכר הממוצע בישראל

## קישורים חיצוניים
* שכר ממוצע שנתי ב-OECD

## הערות שוליים

קטגוריה:ממוצעים
קטגוריה:תגמול עובדים
עונת 2003/2004 ביורוליג

**עונת 2003/2004 ביורוליג** הייתה העונה ה-47 של תחרות אירופית לקבוצות כדורסל והרביעית שאורגנה על ידי חברת יורוליג בסקטבול.

המשחק הראשון התקיים ב-6 בנובמבר 2003 ותחרות הסתיימה ב-1 במאי 2004. בתחרות השתתפו 24 קבוצות.

העונה הסתיימה בזכייתה של מכבי תל אביב, זאת הייתה הזכייה הרביעית בתולדות המועדון.
## מתכונת התחרות
העונה הסדירה כללה 24 קבוצות.

לקראת תחילת העונה הוצאו רישיונות חדשים במקום אלו שפג תוקפם. קבוצות בעלי רישיון יכול להשתתף בתחרויות הליגה במשך 3 שנים ללא קשר לתואצות הקבוצות בליגה הבייתית. להלן 15 קבוצות בעלי רישיון:

* איטליה - (3) מנס סאנה סיינה, פורטיטודו בולוניה, בנטון טרוויזו
* ספרד - (2) ברצלונה, טאו קרמיקה 
* יוון - (2)  א.א.ק. אתונה, אולימפיאקוס
* צרפת - (2)  פו אורטז, אסוול ליון-וילרבאן
* טורקיה - (2) אולקר, אנאדולו אפס
* קרואטיה - ציבונה זאגרב 
* רוסיה - צסק"א מוסקבה
* ליטא - ז'לגיריס קובנה
* סלובניה - אולימפיה ליובליאנה

בנוסף הוזמנו 9 קבוצות ממדינות שונות.

24 קבוצות החלו בעונה הסדירה, בשלב הראשון הקבוצות חולקו ל-3 בתים כש-5 הקבוצות הראשונות בכל בית והקבוצה בעלת המאזן הטוב ביותר במקום ה-6 עלו לשלב הטופ 16. בשלב הבא, 16 קבוצות התחרו ב-4 בתים. המנצחת של כל בית העפילה למשחקי הפיינל פור שנערכו בהיכל נוקיה בתל אביב.

## העונה הסדירה
### בית א'

### בית ב'

### בית ג'

### דירוג הקבוצות במקום ה-6

## טופ 16
### בית ד'

### בית ה'

### בית ו'

### בית ז'

## פיינל פור

### משחק הגמר

## כדורסלנים מצטיינים
* שחקן מצטיין של העונה - ארווידאס סאבוניס (ליטא) מז'לגיריס קובנה
* מלך הסלים - לין גריר (ארצות הברית) משלונסק ורוצלב
* MVP של פיינל פור - אנתוני פארקר (ארצות הברית) ממכבי תל אביב 
* מלך הסלים של שלב הגמר -אנתוני פארקר (ארצות הברית) ממכבי תל אביב ומילוש וויאניץ' (סרביה ומונטנגרו) מסקיפר בולוניה
* נבחרת הליגה:
** שארונאס יאסיקביצ'יוס (ליטא) ממכבי תל אביב
** מרכוס בראון (ארצות הברית) מצסק"א מוסקבה
** דיאן בודירוגה (סרביה ומונטנגרו) מברצלונה 
** מירסאד טורצ'אן (טורקיה) מצסק"א מוסקבה
** ארווידאס סאבוניס (ליטא) מז'לגיריס קובנה

## קישורים חיצוניים
* פירוט התוצאות באתר הליגה
* תיאור מפורט של העונה
* פירוט תוצאות באתר יורובסקט
*
*

קטגוריה:תחרויות כדורסל ב-2003
קטגוריה:תחרויות כדורסל ב-2004
קטגוריה:עונות בגביע אירופה לאלופות בכדורסל
ויד'ר

**ויד'ר** (באנגלית: **Wither**; בעברית: **קמילה**) היה דמות בדיונית של מוטאנט אשר הופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת *New Mutants Vol.2 #3* מספטמבר 2003, והיא נוצרה על ידי צמד הכותבים נונזיו דה פיליפיס וכריסטינה וייר והמאייר קרון גראנט.

ויד'ר הוא האלטר אגו של קווין פורד, מוטאנט צעיר בעל היכולת לכלות חומרים אורגניים במגע. הוא נכנס לפאניקה כשכוחותיו התגלו והרג בשוגג את הוריו, והתגורר לבדו במגרש גרוטאות. הוא אותר בידי דניאל מונסטאר והוא למכון אקסבייר, שם פיתח חברות קרובה עם  דייוויד אליין, לורי קולינס וסופיה מנטגה. קווין עוזב את מכון אקסבייר אחרי שתקף את דונלד פירס בתגובה למתקפה על המכון, וגילה כי נהנה משימוש בכוחותיו לרעה. הוא שוכנע בידי אמה פרוסט להצטרף ליחידת המוטאנטים החדשים בכינוי "ויד'ר", ובחברותו בצוות פיתח יריבות עם אליקסיר ומערכת יחסים רומנטית עם מרקורי. הוא עזב את המוטאנטים החדשים אחרי שראה כי לא ניסו להגן עליו מידי סוכני ה-FBI המבקשים את מעצרו, והצטרף ליחידת הליונס.

עקב אירועי "בית אם" שהובילו לביטול כוחותיהם של רוב המוטאנטים בכדור הארץ, קווין האמין כי נרפא מכוחותיו והושיט יד לגעת במושא אהבתו לורי קולינס. מגעו גורם לידה להרקיב, והוא בורח ממכון אקסבייר כששמע את חברי הצוות מדברים עליו כאיום. הוא גר בעיר המוטאנטים כשכן של סלנה, שהתחפשה לאישה זקנה והסתירה את זהותה האמיתית. אחרי שצפה בה נורית בידי כוחות המשטרה, הרג קווין את השוטרים וקיבל את הצעתה של סלנה לחבור אליה. הוא חי חיי מותרות במימד שיצרה סלנה, אך סירב להשתמש בכוחותיו עקב מותה של לורי. סלנה יצרה אשליות בדמותם של לורי ואליקסיר כדי להניע אותו להשתמש בכוחותיו, והוא נראה כחבר בחוג הפנימי שלה באירועי "נקרושה". 

קווין נשלח בידי סלנה להשיג פגיון מיסטי מידי האקס-מן, ובקרב המתחולל הרג את אוניקס. במהלך ריב עם הערפד איליי בארד משנה צורה קווין לערפד אלמותי בדומה לאיליי, וחושף כי סלנה השתמשה בכוחותיה כדי להעצימו. איליי נהרג בידי סלנה, שיוצאת לקרב נגד האקס-מן. קווין נכנס לקרב נגד אליקסיר, אותו הוא מאשים שלא הציל את לורי ממותה בידי המטהרים. אליקסיר משתנה מצורת הזהב המרפאת שלו לצורת השחור הממיתה שלו, וכוחותיו הורגים את קווין ומפוררים את גופתו לאפר. שנים לאחר מכן נראה קווין בחיים כחלק מאומת המואנטים על האי קרקואה, לאחר שככל הנראה הוחיה בידי קבוצת "החמישייה" של הופ סאמרס.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:אקס-מן: דמויות
אתרי אולימפיאדת לונדון (2012)

ממוזער|הפארק האולימפי
המשחקים האולימפיים שנערכו בלונדון בירת הממלכה המאוחדת בין 27 ביולי ל-12 באוגוסט 2012 נערכו במספר רב של מתקנים, מרביתם בלונדון עצמה, וחלקם מחוצה לה. 11 מתקנים קיימים שופצו לכבוד התחרויות, 12 מתקנים חדשים נבנו במיוחד עבור התחרויות, והוקמו גם שמונה מתקנים זמניים; שישה מתקנים.

## אתרי האולימפיאדה
**[[הפארק האולימפי (לונדון)]]**

ללא|ממוזער|611x611 פיקסלים|המתחם האולימפי של לונדון
**אזור הנהר**

ללא|ממוזער|546x546 פיקסלים|נורת' גריניץ' ארנה אירח את משחקי ההתעמלות מכשירים ומשחקי ההכרעה של הכדורסל
**אתרים אחרים בלונדון**

[ללא|ממוזער|519x519 פיקסלים|[הייד פארק אירח את משחקי הטריאטלון]]
**אתרים מחוץ ללונדון**

ללא|ממוזער|399x399 פיקסלים
**אצטדיוני כדורגל**

[ללא|ממוזער|470x470 פיקסלים|[אצטדיון ומבלי אירח את משחקי הגמר של הכדורגל]]

## קישורים חיצוניים

קטגוריה:אולימפיאדת לונדון (2012)
אנשי אמונה אבדו

[שמאל|ממוזער|250px|אמירת סליחות ב[הכותל המערבי|כותל המערבי]]
[שמאל|ממוזער|450px|אנשי אמונה אבדו מתוך [מחזור נירנברג, המאה ה-14]]
[שמאל|ממוזער|250px|אנשי אמונה אבדו מתוך מחזור מ[המאה ה-14]]
**אַנְשֵׁי אֱמוּנָה אָבָדוּ** (בחלק מהנוסחאות: **אנשי אמנה אבדו**) הוא פיוט סליחות שנאמר בקהילות רבות, בדרך כלל, בנעימת תחנון ושברון לב. הפיוט חובר על ידי מחבר לא ידוע. הפיוט התחבר כנראה במאות הראשונות שלאחר חורבן הבית, והוא דומה בסגנונו לפיוטי סליחות פשוטים נוספים שנראה שאף הם קדומים, כמו תמהנו מרעות ואל תעש עמנו כלה.

ידועות סליחות רבות המעבדות סליחה קדומה זו ומבוססות עליה, לדוגמה, בסידור רס"ג מופיעות בנוסף לסליחה זו הסליחות המחורזות "אבדו אנשי אמנה" ו"אנשי אמונה נעלמו מדורות".

## מבנה הפיוט
כל משפט מורכב משתי צלעיות של שלש מילים האחת, כאשר בין הצלעיות תקבולת משלימה. האותיות הראשונות בכל צלע בפיוט יוצרות אקרוסטיכון אלפביתי.

כדרכם של הפיוטים הקדומים, הפיוט אינו מחורז, אך ניכרות בו לעיתים חריזות מקומיות המקשטות את השיר.

הפיוט מבטא את תחושת היתמות של העדה, המבקשת להתנחם באנשי אמונה, צדיקי הדור, שזכותם תגן עליה. שמורות בזכרונה דמויות כאלה מן העבר, אך בהווה, הן אינן בנמצא. הקהילה המתפללת פונה אל ה' מתוך תחושה של בושה, נטישה, חולשה גדולה ואשמה על כך שבעוונותיה נעלמו מתוכה אנשי הרוח והאמונה.

## מועדי אמירתו
בנוסח הספרדים פיוט זה הוא אחת הסליחות הקבועות, הנאמרות בכל פעם שאומרים בו סליחות. הוא נאמר הן בסליחות של חודש אלול ועשרת ימי תשובה, הן בסליחות של יום הכיפורים, הן בסליחות לתעניות ציבור, והן בסדר הסליחות הנאמר במסגרת התחנון בימי שני וחמישי. בחודש אלול ובעשרת ימי תשובה נהוג לחתום את הפיוט במילה 'סְלִיחָתֵנוּ' (שכן הם ימי הסליחה), ובשאר הימים חותמים במילה 'צָרוֹתֵינוּ'.

בנוסח אשכנז המזרחי הפיוט נאמר בסליחות של יום חמישי בתעניות בה"ב, ובמנהג "אשכנז הכללי" (וקהילות אחרות השייכות למנהג אשכנז המערבי), הוא נאמר ביום הראשון של סליחות לפני ראש השנה.

## לקריאה נוספת
* אריאל זינדר, **קומי רוני: קריאות בפיוטי סליחה ותחנונים מאת משוררי בבל וספרד המוסלמית בימי הביניים**, ירושלים תשפ"ד, עמ' 65–75

## קישורים חיצוניים

* 
*אהרן מירסקי, לפיוטים מקבילים, תרביץ כא א, תשרי תש"י, באתר JSTOR

## הערות שוליים

קטגוריה:סליחות
קטגוריה:יצירות שמחברן אינו ידוע
קטגוריה:יצירות עם אקרוסטיכון
בית מעצר קישון

**בית מעצר קישון** (ראשי תיבות: **בימ"ר קישון**), המכונה באופן עממי **בית המעצר ג'למה**, הוא בית מעצר שעבר לאחריות שירות בתי הסוהר ממשטרת ישראל בשנת 2005.

בית המעצר השוכן במחלף שער העמקים (ג'למה) מדרום-מזרח לחיפה, בסמוך לקיבוץ יגור, וצמוד ל"בסיס ג'למה" של צה"ל.

מבנה בית המעצר נבנה בימי שלטונות המנדט הבריטי בארץ ישראל בשנת 1934, ושימש כאחת ממצודות טגארט.

בשנת 1951, לאחר קום מדינת ישראל הפכה המצודה לבית מעצר.

בשנת 1960, כאשר נלכד והובא לישראל פושע המלחמה הנאצי אדולף אייכמן, מהאחראים הראשיים לביצועה בפועל של תוכנית הפתרון הסופי להשמדת יהודי אירופה במהלך השואה, הוא הוחזק במעצר עד למשפטו בבית מעצר קישון, שכונה לצורך כך "מחנה אייר" ובו פעלה לשכה 06, שחקרה את איכמן.

בשנת 1986 הורחב המבנה ונוספו לו שלושה אגפים נוספים, ובשנים 2005–2006 הועבר מידי משטרת ישראל לידי השב"ס.

בית המעצר משמש את מחוז חוף של משטרת ישראל ואת יחידותיה הארציות (בכל הנוגע לאסירים הפליליים השוהים בו), וכן את שירות הביטחון הכללי (בכל הנוגע לאסירים הביטחוניים השוהים בו).

בבית המעצר ישנם כ-400 מקומות כליאה. השוהים במתקן הם עצורים פלילים וביטחוניים, הממתינים לסיום ההליך בעניינים, וכן אסירים שנגזר דינם והם ממתינים לשיבוץ באחד מבתי הסוהר. במתקן מועסקים כ-227 אנשי סגל בתחומי הביטחון, הטיפול, הרפואה, החינוך והדת.

## בית המעצר גליל

**"בית המעצר גליל"** ידוע גם בשמו הקודם **"בית מעצר עכו"**, ממוקם בתחנת משטרת עכו במצודת טגארט מתקופת המנדט הבריטי.

בית המעצר נותן מענה לעצורים לימים אשר נחקרים במשטרת עכו, בית המעצר מיועד לכליאת 50 עצורים ואסירים. 
15 אנשי סגל בהם אנשי ביטחון ומנהלה משרתים בבית המעצר גליל, והוא כפוף מבחינה ניהולית ופיקודית ל"בית מעצר קישון".

## קישורים חיצוניים

*בית מעצר קישון, באתר השב"ס

קישון
קטגוריה:מצודות טגארט
יוהאן גאורג הראשון, הנסיך הבוחר מסקסוניה

**יוהאן גאורג הראשון, הנסיך הבוחר מסקסוניה** (גרמנית: **Johann Georg I, Kurfürst von Sachsen**;  5 במרץ 1585 - 8 באוקטובר 1656) היה נסיך בוחר של סקסוניה בין השנים 1611–1656.

## ביוגרפיה
יוהאן גאורג נולד ב-5 במרץ 1585 בדרזדן, לכריסטיאן הראשון, הנסיך הבוחר מסקסוניה לבית וטין ולסופיה מברנדנבורג. בשנת 1591 מת אביו כריסטיאן הראשון, הנסיך הבוחר מסקסוניה, ואחיו כריסטיאן השני, הנסיך הבוחר מסקסוניה עלה במקומו לשלטון.

בשנת 1611 מת אחיו כריסטיאן השני, ויוהאן גאורג הראשון עלה לשלטון במקומו. על אף היותו של יוהאן גאורג לותרני, העמיד את שיקוליו הפוליטיים לפני אמונתו הדתית, ועל מנת לעצור את התחזקות בית הוהנצולרן בברנדנבורג ואת יוקרת בית ויטלסבאך בפפאלץ, תמך יוהאן גאורג אף בבית הבסבורג האוסטרי הקתולי.

באוגוסט 1619 תמך יוהאן גאורג בבחירתו של פרדיננד משטיריה, ארכידוכס אוסטריה לקיסר האימפריה הרומית הקדושה, ובכך גרם לכישלונו של פרידריך החמישי, הנסיך הבוחר מפפאלץ להיבחר כקיסר. לאחר מכן שמר יוהאן גאורג על נייטרליות, ובכך איפשר לפרדיננד השני, קיסר האימפריה הרומית הקדושה לדכא את המרד הבוהמי ללא מפריע.

בשנת 1631 פנה גוסטב השני אדולף, מלך שוודיה אל יוהאן גאורג וניסה לכרות עמו ברית, על מנת שיאפשר לו לחצות את נהר האלבה, אך יוהאן גאורג המשיך לשמור על נייטרליות. בהמשך אותה שנה החל יוהאן ט'סרקלס פון טילי לבזוז את האזור הכפרי של סקסוניה, ובשל כך הצטרף יוהאן גאורג לכוחות הפרוטסטנטים, אך נחל תבוסה בקרב ברייטנפלד. לאחר מכן שלח יוהאן גאורג את צבאו אל תוך בוהמיה, ועד מהרה התקרבו כוחותיו לפראג. אולם עד מהרה נהדפו כוחותיו על ידי אלברכט פון ולנשטיין, ויוהאן גאורג פתח במשא ומתן לשלום, ובשנת 1635 חתם עם פרדיננד השני, קיסר האימפריה הרומית הקדושה על שלום פראג. לאחר מכן לחם יוהאן גאורג נגד השוודים, אולם עד מהרה הובס בקרב ויטשטוק. סקסוניה נבזזה על ידי שני הצדדים במהלך המלחמה, ולבסוף נאלץ יוהאן גאורג בספטמבר 1645 לחתום על הפסקת אש עם השוודים. בשנת 1648 נחתם שלום וסטפאליה, ובו אושרו התנאים שסוכמו בהסכם פראג.

ב-8 באוקטובר 1656 מת יוהאן גאורג, ובנו יוהאן גאורג השני, הנסיך הבוחר מסקסוניה עלה לשלטון במקומו.

## משפחתו
בשנת 1604 התחתן יוהאן גאורג עם זיבילה אליזבת מווירטמברג, בתם של פרידריך הראשון, דוכס וירטמברג וזיבילה מאנהלט, אשר מתה בשנת 1606 כשילדה את בתה היחידה.

בשנת 1607 התחתן יוהאן גאורג עם מגדלנה זיבילה, דוכסית פרוסיה, בתם של אלברכט פרידריך, דוכס פרוסיה ומריה אלאונורה מקלווה, ממנה נולדו לו 10 ילדים:
* בן (1608)
* סופיה אלאונורה מסקסוניה (1609–1671)
* מריה אליזבת מסקסוניה (1610–1684)
* כריסטיאן אלברכט (1612)
* יוהאן גאורג השני, הנסיך הבוחר מסקסוניה (1613–1680)
* אוגוסט, דוכס סקסוניה-וייסנפלס (1614–1680)
* כריסטיאן הראשון, דוכס סקסוניה-מרזבורג (1615–1691)
* מגדלנה זיבילה מסקסוניה (1617–1668)
* מוריץ, דוכס סקסוניה-צייץ (1619–1681)
* היינריך (1622)

## אילן יוחסין

## קישורים חיצוניים

* יוהאן גאורג הראשון, הנסיך הבוחר מסקסוניה באנציקלופדיה בריטניקה
* 
* 

קטגוריה:סקסוניה: היסטוריה
קטגוריה:בית וטין
קטגוריה:ילידי 1585
קטגוריה:נפטרים ב-1656
עקרון ההחלפה

**עקרון ההחלפה** היא סדרת טלוויזיה ישראלית מסוגת דרמת מתח של חברת התקשורת HOT, אשר עלתה לשידור ב-8 בספטמבר 2016 בערוץ HOT3. יוצרי הסדרה הם נח סטולמן ועודד דוידוף, ומככב בה ליאור אשכנזי. הסדרה עוקבת אחרי יהודה אטלס, חסר בית קשה יום שחי מהיד לפה ברחובות תל אביב. בעברו, הוא היה חוקר מז"פ. יום אחד הוא נשאב בניגוד לרצונו בחזרה לחייו הישנים, בעקבות התאבדותו של אסיר עולם שהוא הביא להרשעתו.

## עלילה
העלילה סובבת סביב אטלס (ליאור אשכנזי), הומלס מתבודד וחסר כל, שנפלט מרצונו אל רחובות תל אביב. יום אחד הוא נשאב בניגוד לרצונו בחזרה לחייו הישנים, בעקבות התאבדותו של אסיר עולם שהוא הביא להרשעתו. ההתאבדות מעלה אצל אטלס נשכחות, ומכריחה אותו להתמודד בפעם הראשונה עם המערכות בהן מאס: המשטרה, הפרקליטות והסנגוריה הציבורית. אל אטלס מצטרפת דיתה (ליאת הר לב), פרקליטה צעירה ומופנמת רגע לפני שהייתה אמורה לסגור את תיק ההתאבדות "מבלי לעשות יותר מדי בעיות". בדרכם עומדים, דן דה לנגה (מוריס כהן) - קצין משטרה וחבר הנפש של אטלס וחבורה שלמה של אנשי מערכת החוק, שסוגרים שורות ולא נותנים לאמת שהולכת ונחשפת לבלבל אותם.

אטלס ודיתה, מונעים על ידי רצון משותף לרדוף צדק ולתקן עיוות דין, מצליחים לחשוף את האמת מאחורי ההתאבדות של העציר אבל, בעיקר, פותחים תיבת פנדורה שבתוכה שמור סוד אפל שראשיתו באירוע שקרה לפני עשור.

שם הסדרה לקוח מעקרון ההחלפה של לוקאר.

## דמויות
***יהודה אטלס** (ליאור אשכנזי): הומלס מתבודד וחסר כל, שנפלט מרצונו, אל רחובות תל אביב. גרוש משלי ואביו של אביתר.
***יהודית "דיתה" חיספין** (ליאת הר לב): עורכת דין צעירה שלא מוצאת את מקומה בעולם הנוקשה של תביעות והרשעות.
***דן דה-לנגה** (מוריס כהן): בן 42, גרוש. סגן ראש אגף חקירות ומודיעין. חבר מהעבר של אטלס.
***שלי אטלס** (סמדר קילצ'ינסקי): גרושתו של אטלס ואמו של אביתר. מנהלת רומן עם דה-לנגה.
***גוזמן זלמן** (מוני מושונוב): עורך דין מטעם הסניגוריה הציבורית.
***אביתר אטלס** (נוה צור): בן 17, מתנדב במגן דוד אדום והבן של אטלס ושלי.
***צבי יעבץ "אבולעפיה"** (אורי הוכמן): שוטר מז"פ.
***רחלי לח"י** (אילנית בן-יעקב): עורכת דין והממונה של דיתה.
***זוהרה זיו** (ענת עצמון): שופטת. ניהלה רומן עם אריה אחיטוב.

### דמויות נוספות
***יוסף יוסי מורג** (אימרי ביטון): אסיר עולם שאטלס הביא להרשעתו, התאבד בתא מעצרו.
***אלירן מורג** (אור אדרי): אחיו של יוסף מורג.
***אריה אחיטוב** (גיל בירמן): שופט בכיר ואסרטיבי שהועמד לעליון ונרצח לכאורה בידי יוסף מורג.
***סלמה** (שירה האס): הומלסית מתבגרת, מארחת את אטלס בצריף הישן בו היא מתגוררת.
***ירדן דרי** (יונתן אלפסי): הבן של לירון דרי. חבר של יוסף מורג מבוקש לחקירה ולמתן עדות ואליבי לטובת מורג אך נמלט מהארץ. נמצא ירוי.
***לירון דרי** (אופירה רחמים): אימו של ירדן דרי. עובדת במוסך המשפחתי לצד בעלה.
***ירין פריד** (עידן גיל): חוקר פרטי שנשכר בידי "נילי אחיטוב" לעקוב אחרי בעלה אריה. נרצח במכוניתו בנוכחות דיתה.
***דב"ג-דוד בן-גוריון** (זאב טנא): הומלס שנמצא מדי יום בגן השעשועים. מדבר עם אטלס בפרק השני.
***שמואל אטלס** (שמואל אשכנזי): אבא של אטלס.
***פאר פלמון** (אמנון פישר): שופט.

## פרקים

## קישורים חיצוניים
**מידע וכתבות:**
*עמוד הסדרה באתר HOT

*

**ביקורות:**
*
*
*
*
*
*

קטגוריה:סדרות טלוויזיה ישראליות
קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנת 2016
קטגוריה:HOT3: תוכניות וסדרות
קטגוריה:HOT: תוכניות וסדרות
קטגוריה:משטרת ישראל בתרבות ובאמנות